
KAKO PRILAGODITI SVAKODNEVNI ŽIVOT U 
HRVATSKOJ 


Dodatne upute za pojedince — što sami možete učiniti za sebe i svoje bližnje: 


1. Općenite preporuke 


Okupljanja. Izbjegavajte veće grupe ljudi i javna okupljanja. U javnom prijevozu obavezno koristite 
maske za lice. Izbjegavajte rukovanje, grljenje i poljupce te održavajte udaljenost s drugim ljudima 
od barem 1,5 metra kod razgovora. U javnim prostorima sjednite na što većoj udaljenosti od drugih 
osoba, te se posebno dosljedno pridržavajte svih higijenskih pravila. 


Kontakt. Izbjegavajte kontakt s osobama koje imaju povišenu tjelesnu temperaturu, kašalj i/ili kratak 
dah. Ako sami imate povišenu tjelesnu temperaturu i/ili repiratorne simptome (na primjer, kašalj), 
ostanite kod kuće te telefonom kontaktirajte nadležnog obiteljskog liječnika koji će vam dati daljnje 
upute. 


Pranje ruku. Za pranje ruku treba koristiti toplu tekuću vodu iz slavine i sapun (po mogućnosti 
tekući), a ako to u datom trenutku nije izvedivo možete koristiti i dezinfekcijsko sredstvo koje sadrži 
70% alkohola ili drugo sredstvo prikladno za korištenje na koži, s deklariranim  virucidnim 
djelovanjem. Nakon pranja ruku sapunom i vodom, za sušenje ruku poželjno je koristiti papirnate 
ručnike za jednokratnu upotrebu. Ako takvi nisu dostupni, koristite ručnike i zamijenite ih kada 
postanu vlažni. Što češće perite ruke, a obavezno ih perite prije i nakon pripreme hrane, prije jela, 
nakon korištenja toaleta, nakon dolaska izvana, nakon čišćenja nosa te uvijek kada ruke izgledaju 
prljavo. Naputak za pravilno pranje ruku: https://www.hzjz.hr/wp- 
content/uploads/2020/03/Pranje_ruku .pdf 


Kašljanje i kihanje. Kada kašljete i kišete prekrijte usta i nos laktom ili papirnatom maramicom koju 
poslije odbacite u koš za otpad s poklopcem te operite ruke. Pri kašljanju i kihanju okrenite lice od 
drugih osoba. 


Dodirivanje lica. Izbjegavajte dodirivanje lica, usta i očiju rukama. 

2. Higijena prostora 





Čišćenje. Svaki dan čistite domaćinstvo uobičajenim deterdžentom za kućanstva i vodom. Kod 
korištenja dezinficijensa kao i deterdženata neophodno je pridržavati se uputa proizvođača. Upute za 
čišćenje prostorija bez oboljlih od COVID-19: https://www.hzjz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19- 
2.4.2020..pdf. Upute za čišćenje prostorija u kojima je boravila osoba sa sumnjom na COVID-19: 
https://www.hzjz.hr/wp-content/uploads/2020/03/Ciscenje-i-dezinfekcija-prostora-u-kojima-je- 








boravila-osoba-pod-sumnjom-COVID-19-2.4.2020..pdf. 


Često dodirivane površine. Posebno često čistite često dodirivane površine u kućanstvu kao što su 
kvake na vratima, ručke na prozorima, slavine u toaletima i kuhinjama, tipke vodokotlića, daljinske 
upravljače, prekidače za struju i zvona na vratima. 


Pribor za jelo. Nemojte dijeliti čaše, šalice, drugo posuđe i pribor za jelo s drugim osobama. 
Igračke. U igri s djecom koristite igračke tvrdih, glatkih površina koje se lako mogu očistiti. 


Provjetravanje. Provjetravajte prostorije i boravite što više na otvorenom pri čemu je obavezno 
pridržavati se mjere fizičke udaljenosti od 1,5m prema drugim ljudima izuzev prema članovima 
obitelji i osobama s kojima se inače boravi u bliskom kontaktu. 


Javni prijevoz. Što više hodajte i koristite bicikl, a izbjegavajte korištenje javnog prijevoza u 
onim dijelovima dana kada je velika frekvencija korisnika javnog prijevoza, odnosno krenite 
ranije na svoje odrdište da izbjegnete boravak u prenapučenom sredstvu javnog prijevoza. 
Prilikom korištenja javnog prijevoza, obavezno je koristiti medicinsku masku ili masku za lice. 

Dodatne upute za kolektive i poslodavce: 


1. Općenite preporuke 


Pranje ruku. Za pranje ruku u toaletima osigurajte toplu tekuću vodu i sapun, kao i papirnate ručnike za 
jednokratnu upotrebu. Lanene_ i druge ručnike koji nisu za jednokratnu upotrebu neophodno je 
ukloniti iz toaleta. Postavite kante s poklopcima za sigurno odlaganje iskorištenih papirnatih ručnika i 
drugog otpada u toaletima i drugim prostorijama. Na javna mjesta, na kojima ljudi imaju manje 
mogućnosti redovito prati ruke, stavite dezinfekcijsko sredstvo za ruke koje sadrži 70% alkohola ili drugo 
sredstvo prikladno za korištenje na koži, s deklariranim virucidnim djelovanjem . Naputak o pravilnom 
pranju — ruku = izvjesite na vidljivom — mjestu u toaletu: — https://www.hzjz.hr/wp- 
content/uploads/2020/03/Pranje ruku .pdf. 


Rukovanje. Izbjegavajte rukovanja te potaknite održavanje udaljenosti od barem 1,5 metar kod 
razgovora. 


Putovanja. Izbjegavajte putovanja koja nisu nužna, posebno u zahvaćena područja. 


Mjerenje tjelesne temperature. Zaposlenici trebaju kod kuće, prije dolaska na posao, u jutarnjim satima 
izmjeriti tjelesnu temperaturu. Ako je viša od 37,2 “C, ako se osoba osjeća bolesno ili ima bilo koje 
znakove bolesti (odnosi se na sve simptome i znakove bolesti, ne samo na bolesti dišnih puteva), treba se 
javiti nadređenom i ne obavljati posao dok se telefonski ne javi liječniku obiteljske medicine. Ako 
zaposlenici razviju simptome koji upućuju na COVID-19 kao što je povišena tjelesna temperatura, 
grlobolja, kašalj, poteškoće s disanjem, ne idu na posao i odmah telefonom obavijeste svog poslodavca i 
liječnika obiteljske medicine. 


Evidencija. Preporučuje se svakodnevno vođenje evidencije zaposlenih i njihove prisutnosti na radnom 
mjestu (po smjenama) radi lakšeg praćenja kontakata u slučaju eventualne pojave zaraze virusom SARS- 
CoV-2. Za potrebe vođenja evidencije prikupljat će se osnovni podatci: ime, prezime i broj telefona. 


Sastanci, konferencije i poslovna okupljanja. Koristite telefone, video-konferencije i internet za 
poslovanje što je više moguće kao zamjenu za sastanke. Kada su sastanci neophodni i neodgodivi, 
organizirajte ih u što većim prostorijama te ostavite dovoljnu udaljenost (najmanje 1,5 m) između 
pojedinih osoba. Preporučujemo korištenje medicinskih maski ili maski za lice u zatvorenom prostoru. Na 
ulazu u prostor i unutar prostora predviđenog za održavanje sastanaka, konferencija i poslovnih 
okupljanja, kad ja neophodna/neizbježna fizička prisutnost sudionika, obavezno je na raspolaganje staviti 
dovoljan broj dozatora s dezinfekcijskim sredstvom za dezinfekciju ruku svih prisutnih prilikom ulaska i 
tijekom boravka u njemu. 


Evidencija na sastancima, konferencijama i poslovnim okupljanjima. Kada je fizička prisutnost sudionika 
na sastancima, konferencijama i poslovnim okupljanjima neizbježna, obvezno je vođenje evidencije svih 
prisutnih. Za potrebe vođenja evidencije prikupljat će se osnovni podatci: ime, prezime i broj telefona. 

2. Higijena prostora 


Čišćenje. Često čistite prostore sukladno uputama: https://www.hzjz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19-2.4.2020..pdf. 





Upute za čišćenje prostorija u kojima je boravila osoba sa sumnjom na  COVID-19: 
https://www.hzjz.hr/wp-content/uploads/2020/03/Ciscenje-i-dezinfekcija-prostora-u-kojima-je- 





boravila-osoba-pod-sumnjom-COVID-19-2.4.2020..pdf 


Dodirne površine. Najmanje tri puta dnevno čistite/dezinficirajte dodirne površine kao što su kvake na 
vratima, ručke na prozorima, slavine u sanitarnim čvorovima i kuhinjama, tipke vodokotlića, daljinske 
upravljače, prekidače za struju, zvona na vratima, ploče dizala, pultove za prijem stranaka te druge 
dodirne površine koje koristi veći broj osoba. Najmanje dva puta dnevno _ čistite/dezinficirajte sve 
dodirne površine: radne površine, pametne i druge telefone, POS uređaje, tipkovnice, konzole i 
računala u skladu s uputama za korisnike. 


Prostorije za sastanke. Prostorije za sastanke, edukacije i druge prostore gdje se okuplja veći broj osoba 
očistiti nakon svakog sastanka te dobro provjetriti najmanje 30 minuta. 


Povjetravanje. Prostorije za sastanke, edukacije i druge prostore gdje se okuplja veći broj osoba 
provjetravajte nakoni prije svakog sastanka, tijekom stanke i sl. 


